OpenLLM-France/wikimedia huggingface dataset:
# Esborrador de tinta

L'esborrador de tinta o esborratinta és un retolador de punta fina amb el qual es poden efectuar correccions en textos escrits amb tinta (majorment blava). Aquest consta generalment de dos costats: d'un costat està la punta esborradora (que ve en tres estils: 850 B, 850 F, i 258 M), i de l'altre costat un retolador color blau real amb el qual es pot efectuar la correcció. La 850 B és una punta gruixuda que pot esborrar lletres senceres, mentre que la 850 F és una fina punta per a esborrar lletres per traços. La 258 M és una punta multi-propòsit dissenyada amb un angle per a diferents quantitats de cobertura.

## Història

El primer mitjà per a llevar-hi la tinta va ser desenvolupat per Pelikan sota el nom de Radierwasser (val. aigua esborradora) i Tintentod (val. mort de tinta). Els primers exemplars a la venda contenien la substància activa com un retolador premsat (semblances a una llapidera hemostàtica). Per al seu ús aquest es xopava i la tinta era esborrada amb ell. Els productes que li van seguir contenien la substància activa com solució. A açò també s'inclou el retolador Tintenkiller (com marca de fàbrica) que va eixir al mercat en 1972, de l'empresa d'eixe llavors Firma Kreuzer en Bonn. El model amb la mateixa estructura va ser després distribuït per Pelikan com Tintentiger.

## Química de l'esborrador de tinta

Totes les tintes habituals són pigments orgànics. Aquests posseeixen un cromòfor, que és una part de la molècula amb electrons de desplaçament "lliure", aquests poden ser excitats per mitjà de determinades longituds d'ona. Per aquesta raó la llum incident és absorbida en aquestes longituds d'ona, mentre que la llum d'altres longituds d'ona és lliurement reflectida. La distribució de les longituds d'ona canvien llavors en el moment de la reflexió (parcial), pel que la llum reflectida rep un color. Per a la tinta del blava nàutic estilogràfic s'empren generalment pigments de trifenilmetà.
Quan la mobilitat dels electrons que emeten el pigment és pertorbada, aquest perd el seu color. En el cas dels pigments de trifenilmetà, n'hi ha prou amb un influx freqüent de l'àtom central de carboni.

### Esborrat amb sulfits

La pertorbació pot realitzar-se per exemple en sulfits. En esta ocasió els hidroxils (OH$^–$) i els ions hidrogensulfit (HSO3–) s'emmagatzemen junt a l'àtom central de carboni del pigment. Per a açò són aptes per exemple el sulfit de sodi (Na₂SO₃), hidrogensulfit de sodi (NaHSO₃), i sulfit de potassi (K₂SO₃).

## Referències

* ↑ «Ink eradicator: historical overview - Pelikan».
* ↑ http://www.kulturgutschrift.de/1Pelikan Arxivat 2009-11-24 a Wayback Machine.

## Enllaços externs

* Esborrador de tinta en el wikcionari (alemany)
* Química de l'esborrador de tinta (alemany)
* Descripció de l'esborrador de tinta (anglès)
# Sent Mesard (Alta Garona)

Sent Mesard (francès Saint-Médard) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Beyt

Beyt o Beyt Shankhodhar és una illa del golf de Kutch, avui a Gujarat i que va formar una petita subdivisió de la taluka d'Okhamandal, a la divisió d'Amreli a l'estat de Baroda. L'única població era Beyt 22° 35′ N, 69° 09′ E﻿ / ﻿22.583°N,69.150°E﻿ / 22.583; 69.150, que era municipalitat i que el 1901 tenia 4.615 habitants. La seva superfície és de poc més de 10 km².
És una illa sagrada pels hinduistes i especialment pels vaixnavites, i hi ha diversos temples destacant el de Shank Narayan, destruït el 1859 a la guerra dels britànics amb els waghers o waghirs però reconstruït per Khande Rao Kaikwar de Baroda.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Bloomfield

«Bloomfield» té aquests significats:

## Persones

* Leonard Bloomfield (Chicago, 1887 - 1949), lingüista estatunidenc
* Maurice Bloomfield (1855-1928), filòleg estunidenc, especialista en sànscrit
* Fannie Bloomfield Zeisler (1863-1927, pianista

## Poblacions als Estats Units

* Bloomfield (Connecticut), a l'estat de Connecticut
* Bloomfield (Indiana), a l'estat d'Indiana
* Bloomfield (Iowa), a l'estat d'Iowa
* Bloomfield (Kentucky), a l'estat de Kentucky
* Bloomfield (Missouri), a l'estat de Missouri
* Bloomfield (Nebraska), a l'estat de Nebraska
* Bloomfield (Nou Mèxic)
* Bloomfield (Nova Jersey)
* Bloomfield (Nova York), a l'estat de Nova York
* Bloomfield (Pennsilvània), a l'estat de Pennsilvània
* Bloomfield (Vermont), a l'estat de Vermont
* New Bloomfield, a l'estat de Missouri
* South Bloomfield, a l'estat d'Ohio
# Els Estanyols (Censà)

Els Estanyols és un petit grup de dos estanys contigus d'origen glacial de la comuna de Censà, a la comarca del Conflent, de la Catalunya del Nord.
Es troben en el vessant de ponent de la vall de la Ribera de Cabrils, anomenada Ribera de Censà en aquesta comuna. Són en el vessant oriental del Puig de l'Esquena d'Ase, al costat nord del Bosc de la Sorda. Al costat dels estanys hi ha un refugi de muntanya. L'estanyol inferior està reforçat amb una petita resclosa en el seu costat sud-oest.

## Bibliografia

* Becat, Joan. «140 - Sansà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Censà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Els Estanyols en els ortofotomapes de l'IGN

## Enllaços externs

* Descripció (francès)
# Campionat Mundial de Ral·lis del 1996

El Campionat Mundial de Ral·lis 1996 va començar el 22 de febrer amb la 45a edició del ral·li de Suècia i va finalitzar amb el Catalunya el 6 de novembre. El pilot Tommi Mäkinen va guanyar el campionat a més de trenta punts del segon, Colin McRae. Es va incorporar el ral·li d'Indonèsia al campionat mundial.

## Referències

* ↑ Jonkka's. «Resum del Mundial de Ral·lis 1996» (en anglès). unofficial World Rally Archive, 2013. [Consulta: 26 desembre 2013].
* 1 2 van der Zee, Tjeerd. «FIA World Rally Championship 1996» (en anglès). Rally base website, 2011. [Consulta: 26 desembre 2013].
# Estraperlo

«Estraperlo» té aquests significats:
* Stra-Perlo, catalanitzat com «estraperlo» un joc de ruleta elèctrica, desenvolupat per Daniel Strauss i Perlowitz
* Escàndol de l'estraperlo (1934-1935), escàndol de corrupció a Espanya
* Estraperlo, mercat negre a l'inici de la dictatura franquista, quan persones sovint propers del règim però no sempre, anomenades «estraperlistes» van assatjar de sobreviue o fer-se rics profitant l'escassetat de bens de primera necessitat
* Estraperlo Club del Ritme, és una sala de concerts especialitzada en música hardcore, punk, rock, metall i ska, situada al polígon industrial de Badalona Nord
# Schizothorax lantsangensis

Schizothorax lantsangensis és una espècie de peix cipriniforme de la família dels ciprínids.

## Morfologia

Els mascles poden assolir els 31,1 cm de longitud total.

## Distribució geogràfica

Es troba a la Xina.

## Referències

* ↑ Heckel J. J. 1838. Fische aus Caschmir gesammelt und herausgegeben von Carl Freiherrn von Hügel, beschrieben von J. J. Heckel. Wien. Fische Caschmir. 1-112.
* ↑ BioLib (anglès)
* 1 2 FishBase (anglès)
* ↑ Wu, Y. i C. Wu, 1992. The fishes of the Qinghai-Xizang Plateau. Sichuan Publishing House of Science & Technology, Chengdu, Xina. 599 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Beyza Arıcı

Beyza Arıcı (İzmir, 27 de juliol de 1995) és una jugadora de voleibol turca. Ha jugat en equips com Eczacıbaşı, Işıkkent, Seramiksan, Vakıfbank, Trabzon İdmanocağı, Sarıyer i Çanakkale Belediyespor. També va participar en la selecció sub-23 de Turquia, campiona del món de l'any 2017.

## Referències

* ↑ http://www.eczacibasisporkulubu.org.tr/Eczacibasi_Vitra_Takimi_Detay/beyza-arici Arxivat 2019-05-05 a Wayback Machine.
* ↑ http://www.voleybolunadresi.com/24842-2/ Arxivat 2019-05-05 a Wayback Machine.
* ↑ https://www.turksporu.com.tr/sporcu-detay/beyza-arici Arxivat 2019-05-05 a Wayback Machine.
# Blocatge auriculoventricular

El blocatge auriculoventricular, també anomenat blocatge AV, és un trastorn en la conducció elèctrica entre les aurícules i els ventricles cardíacs. En condicions normals, el node sinusal de les aurícules estableix el ritme cardíac, i aquests impulsos viatgen als ventricles, però en un blocatge auriculoventricular, aquest missatge no arriba als ventricles o és interromput. Això no obstant, els ventricles cardíacs tenen els seus propis mecanismes de funcionament, de tal manera que poden mantenir un ritme cardíac baix en absència d'estimulació sinusal.
El blocatge auriculoventricular està relacionat amb una fallada del nòdul sinusal, tot i que pot ser causat per fallades en altres estructures de conducció cardíaca, entre les quals s'inclou la isquèmia, l'infart o la fibrosi, i els blocatges poden ser temporals, intermitents o permanents, i també poden ser complets o parcials. Alguns blocatges auriculoventriculars de caràcter benigne es poden trobar en atletes o infants. L'estimulació intensa del nervi vague també pot produir un blocatge auriculoventricular.

## Classificació

Hi ha tres graus de blocatges AV:

### Blocatge AV de primer grau

Quan els impulsos que passen des de les aurícules als ventricles disminueixen la seva velocitat (major de 0,2 segons)

### Blocatge AV de segon grau

Que implica que part dels impulsos enviats des de les aurícules no arriben a destí. S'expressa amb una relació numèrica (per exemple, 3:2 vol dir que de tres impulsos només arriben dos fins als ventricles). Pot ser de dos tipus:

#### Tipus 1 (Mobitz 1 o Wenckebach)

Quan s'esdevé una prolongació progressiva de l'interval cardíac, fins que finalment hi ha batecs que no tenen lloc.

#### Tipus 2 (Mobitz 2 o Hay)

Quan l'interval cardíac roman inalterat abans de l'ona P que, de sobte, no arriba als ventricles.

### Blocatge AV de tercer grau o complet

Quan tots els impulsos de les aurícules s'interrompen i, per tant, cap arriba a ser conduït fins als ventricles.

## Diagnòstic

Els blocatges auriculoventriculars s'observen en un electrocardiograma on s'identifiquen trastorns del ritme cardíac. Específicament solen aparèixer ones P que no venen seguides d'un complex QRS, com és costum veure en l'electrocardiograma, de manera que no hi ha contracció dels ventricles. En aquests pacients se sol percebre un pols lent anomenat bradicàrdia.

## Vegeu també

* Marcapassos migratori

## Referències

* ↑ Lilly, editor, Leonard S.. Pathophysiology of heart disease : a collaborative project of medical students and faculty. 4th ed.. Philadelphia: Wolters Kluwer/Lippincott Williams & Wilkins, 2007. ISBN 978-0-7817-6321-9.
* ↑ «Bloqueo auriculoventricular». ZonaMédica.com. [Consulta: 4 setembre 2013].
# Els Falcons

Els Falcons és un poble disseminat del terme municipal de Penelles (Noguera). El 2019 tenia 5 habitants. Està situat a dos quilòmetres al sud-est del nucli de Penelles.

## Referències

* ↑ «Els Falcons». Gran Enciclopèdia Catalana. Barcelona: Grup Enciclopèdia Catalana.
* ↑ «251641 Penelles». Idescat. [Consulta: 10 agost 2020].
# Campionat Mundial de Ral·lis del 2002

El Campionat Mundial de Ral·lis 2002 va començar el 18 de gener amb la 70a edició del Ral·li Monte-Carlo i va finalitzar amb el Gal·les el 14 de novembre. El pilot finès Marcus Grönholm va guanyar amb més del doble de punts del segon lloc ocupat per Petter Solberg. Es va substituir el ral·li de Portugal pel d'Alemanya.

## Referències

* ↑ Jonkka's. «Resum del Mundial de Ral·lis 2002» (en anglès). unofficial World Rally Archive, 2013. [Consulta: 26 desembre 2013].
* 1 2 van der Zee, Tjeerd. «FIA World Rally Championship 2002» (en anglès). Rally base website, 2011. [Consulta: 26 desembre 2013].
# Estrat de no accés

L'estrat sense accés (NAS) és una capa funcional de les piles de protocols de telecomunicacions sense fil NR, LTE, UMTS i GSM entre la xarxa central i l'equip de l'usuari. Aquesta capa s'utilitza per gestionar l'establiment de sessions de comunicació i per mantenir comunicacions contínues amb l'equip de l'usuari a mesura que es mou. El NAS es defineix en contrast amb l'estrat d'accés que s'encarrega de transportar informació a la part sense fil de la xarxa. Una descripció més del NAS és que és un protocol per als missatges passats entre l'equip d'usuari, també conegut com a mòbils, i els nodes bàsics (per exemple, el centre de commutació mòbil, el node de suport GPRS de servei o l'entitat de gestió de la mobilitat) que es transmet de manera transparent a través de la ràdio. xarxa. Alguns exemples de missatges NAS inclouen missatges d'actualització o adjunta, missatges d'autenticació, sol·licituds de servei, etc. Una vegada que l'equip d'usuari (UE) estableix una connexió de ràdio, l'UE utilitza la connexió de ràdio per comunicar-se amb els nodes principals per coordinar el servei. La distinció és que l'estrat d'accés és per al diàleg explícit entre l'equip mòbil i la xarxa de ràdio i el NAS és per al diàleg entre l'equip mòbil i els nodes de la xarxa bàsica.
Per a LTE, l'especificació tècnica per a NAS és 3GPP TS 24.301. Per a NR, l'especificació tècnica per a NAS és TS 24.501.
| HTTP | | Application |
| TCP | | Transport |
| IP | | Internet |
| NAS | | Network |
| AS | | Link |
| Channels | | Physical |

## Funcionalitat

Les funcions següents existeixen a l'estrat sense accés:
* Gestió de la mobilitat : mantenint la connectivitat i les sessions actives amb l'equip de l'usuari a mesura que l'usuari es mou
* Gestió de control de trucades
* Gestió de sessions: establiment, manteniment i finalització d'enllaços de comunicació
* Gestió de la identitat

## Referències

* ↑ Martin Sauter. Communication systems for the mobile information society (en anglès). John Wiley & Sons, 2006, p. 131. ISBN 978-0-470-02676-2.
* ↑ «5G; Non-Access-Stratum (NAS) protocol for 5G System (5GS); Stage 3 (3GPP TS 24.501 version 15.1.0 Release 15)» ( PDF) (en anglès). ETSI, 2018. [Consulta: 5 novembre 2023].
* ↑ Wifvesson, Monica; Nakarmi, Prajwol Kumar. «A summary of 3GPP Release 16, 5G phase 2: Security and RAN» (en anglès). Ericsson, 29-04-2021. [Consulta: 5 novembre 2023].
* ↑ Silveira, Lucas B. D.; de Resende, Henrique C.; Both, Cristiano B.; Marquez-Barja, Johann M.; Silvestre, Bruno «Tutorial on communication between access networks and the 5G core». Computer Networks, 216, 24-10-2022, pàg. 109301. DOI: 10.1016/j.comnet.2022.109301. ISSN: 1389-1286.
# Serra dels Solans (la Torre de Cabdella)

La Serra del Plan de Toralla és una serra de l'interior del terme municipal de la Torre de Cabdella, a la comarca del Pallars Jussà. Pertanyia a l'antic terme de la Pobleta de Bellveí.
Aquesta serra separa els pobles, i les valls respectives, d'Antist, al nord, i d'Estavill, al sud. Comença al Bosc d'Antist, i puja en direcció nord-oest cap a l'indret de Sant Roc, des d'on enllaça amb les muntanyes termenals amb l'enclavament de Larén, del terme municipal de Senterada i amb els contraforts de la muntanya de Santa Bàrbara.

## Enllaços externs

* Institut Cartogràfic de Catalunya
# Blocatge de branca esquerra

El blocatge de branca esquerra del feix de His (BBEFH) o, senzillament, blocatge de branca esquerra (BBE) és un trastorn de sistema de conducció elèctrica del cor que es pot veure en un electrocardiograma (ECG). En aquest trastorn, per afectació de la branca esquerra del feix de His, l'activació del ventricle esquerre del cor es retarda, la qual cosa fa que el ventricle esquerre es contragui més tard que el ventricle dret.

## Tipus electrocardiogràfics

* Blocatge incomplet de branca esquerra (BIBE) o BIBEFH: Quan el complex QRS és menor de 120 ms.
* Blocatge complet de branca esquerra (BCBE) o BCBEFH: Quan el complex QRS és de 120 ms o més.

## Causes

Entre les causes de BBE es troben:
* Estenosi aòrtica
* Miocardiopatia dilatada
* Infart agut de miocardi
* Malaltia de les artèries coronàries
* Malaltia primària del sistema de conducció elèctrica cardíaca
* Hipertensió de llarga durada que condueix a dilatació de l'arrel aòrtica i posterior regurgitació aòrtica
* Malaltia de Lyme

## Referències

* ↑ «Conduction Blocks 2006 KCUMB». Arxivat de l'original el 2018-10-09. [Consulta: 20 gener 2009].
* ↑ «Symptoms and causes - Mayo Clinic». www.mayoclinic.org. [Consulta: 6 abril 2021].
# Nilakantha Somayaji

Nilakantha Somayaji (hindi: नीलकण्ठ सोमयाजि) (Tirur, 14 de juny de 1444 $^{(Gregorià)}$ - 1501 (>1501)), o simplement Nilakantha ja que Somayaji és una mena de títol honorífic, va ser un astrònom indi de l'Escola de Kerala.

## Vida i obra

Per algunes referències en els seus escrits, se sap que pertanyia a una família bramá de Kerala i que va estudiar el Veda amb un tal Ravi i astronomia amb Damodara, el fill de Parameshvara. Es creu que va escriure una desena de tractats d'astronomia, dels qual només han sobreviscut els següents:
* Tantrasangraha, escrit el 1500, és una obra monumental en la qual descriu tots els coneixements astronòmics al seu abast de forma sistemàtica.
* Aryabhatiya-bhasya, és el comentari més ampli i complet de l'Aryabhatiya d'Aryabhata.
* Siddhanta Darpana,
* Golasara
* Candrachayaganita
* Ragunata Siromani.

## Referències

* ↑ Ramasubramanian i Sriram, 2011, p. xxxiv.
* ↑ Mahesh, 2010, p. 30.
* ↑ Ramasubramanian i Sriram, 2011, p. xxxv.
* ↑ Puttaswami, 2012, p. 594.
* ↑ Shylaja, 2003, p. 66.
* ↑ Ramasubramanian i Sriram, 2011, p. xxxvii.
* ↑ Ray, 2023, p. 356.
* ↑ Mahesh, 2010, p. 35 i ss.
* ↑ Sharma, 2024, p. 116.

## Bibliografia

* Mahesh, K. «A Critical Study of Siddhanta-Darpana of Nilakantha Somayaji» (en anglès). Indian Institute of Technology - Bombay, 2010, pàg. 1-.
* Puttaswami, T.K.. Mathematical Achievements of Pre-modern Indian Mathematicians (en anglès). Elsevier, 2012. ISBN 978-0-12-397913-1.
* Ramasubramanian, K.; Sriram, M.S.. Tantrasaṅgraha of Nīlakaṇṭha Somayājī (en anglès). Springer, 2011, p. 431-457. ISBN 978-0-85729-035-9.
* Ray, Partha Pratim. «Nilakantha Somayaji (नीलकण्ठ सोमयाजी)». A: The Great Mathematicians of Bharat (en anglès). Rajmangal Publishers, 2023, p. 356-366. ISBN 978-8119251995.
* Sharma, Manju «Mathematicians of Ancient India» (en anglès). Journal of Science, Research and Teaching, Vol. 3, Num. 5, 2024, pàg. 113-128. ISSN: 2181-4406.
* Shylaja, B.F. «500 years of Tantrasangraha - A Landmark in the History of Astronomy» (en anglès). Resonance, Vol. 8, Num. 4, 2003, pàg. 66-68. ISSN: 0971-8044.

## Enllaços externs

* O'Connor, John J.; Robertson, Edmund F. «Nilakantha Somayaji» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Pingree, David. «Nilakanthe» (en anglès). Complete Dictionary of Scientific Biography, 2008. [Consulta: 10 juny 2024].
# Campionat britànic de motocròs 1982

La temporada de 1982 del Campionat britànic de motocròs fou la 31a edició d'aquest campionat, organitzat per l'ACU.

## Classificació final
### 500cc

| Posició | Pilot | Motocicleta | Punts |
| 1 | Neil Hudson | Yamaha | 588 |
| 2 | Dave Thorpe | Kawasaki | 529 |
| 3 | Dave Watson | Yamaha | 458 |
| 4 | Jeremy Whatley | Suzuki | 444 |
| 5 | Roger Harvey | Yamaha | 370 |
| 6 | Graham Noyce | Honda | 355 |
| 7 | Willie Simpson | Maico | 330 |
| 8 | Peter Mathia | Yamaha | 326 |
| 9 | Steve Beamish | Honda | 310 |
| 10 | Geoff Mayes | Maico | 262 |

### 250cc

| Posició | Pilot | Motocicleta | Punts |
| 1 | Dave Thorpe | Kawasaki | 175 |
| 2 | Paul Hunt | Kawasaki | 108 |
| 3 | Jeremy Whatley | Suzuki | 107 |
| 4 | Roger Harvey | Yamaha | 85 |
| 5 | Dave Watson | Yamaha | 73 |
| 6 | Billy Aldridge | Suzuki | 60 |
| 7 | Perry Leask | Yamaha | 52 |
| 8 | Steve Beamish | Honda | 49 |
| 9 | Jonathan Wright | Suzuki | 38 |
| 10 | Peter Mathia | Yamaha | 35 |

### 125cc

| Posició | Pilot | Motocicleta | Punts |
| 1 | Peter Mathia | Yamaha | 149 |
| 2 | Paul Hunt | Kawasaki | 131 |
| 3 | Dave Thorpe | Kawasaki | 105 |
| 4 | Roger Harvey | Yamaha | 86 |
| 5 | Rob Hooper | KTM | 75 |
| 6 | Kurt Nicoll | Kawasaki | 68 |
| 7 | Perry Leask | Yamaha | 56 |
| 8 | Andy Nicholls | KTM | 39 |
| 9 | Howard Lucas | Yamaha | 39 |
| 10 | Jeremy Whatley | Suzuki | 36 |

## Referències

* «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
# Estratarca

Estratarca (grec: στρατάρχης, stratarkhis) era un títol de l'Imperi Romà d'Orient concedit als generals vencedors en batalla. En temps moderns, a l'exèrcit del Regne de Grècia, corresponia al títol de mariscal de camp.

## Imperi Romà d'Orient

Els orígens del terme es remunten a l'Imperi Romà d'Orient, on entre el segle ix i el segle xi els estratarques eren una classe d'alts funcionaris encarregats de les finances militars i l'administració, o drungaris de la marina imperial, el comte de les cavallerisses o el protoespatari.
A finals del segle ix, el terme, juntament amb variants com ara «gran estratarca» (megas stratarkhis) i «panestratarca» (panstratarkhis), es convertí en un títol honorífic, com per exemple per a l'heroi del poema èpic de la literatura romana d'Orient Digenís Acrites, o per a famosos comandants del passat com ara Belisari.

## Ús modern

Estratarca (1913-1974) στρατάρχης :
| Xarretera amb monograma reial Xarretera ||
| Grau | Regne de Grècia |
| Institució | 1913 |
| Grau inferior | Estrateg |
| Equivalent a l'OTAN | OF-10 |
En la història moderna de Grècia, el títol fou utilitzat oficialment a la guerra d'independència grega per a Theódoros Kolokotronis a Morea i Geórgios Karaiskakis a la Grècia central. El tinent general Theódoros Grivas, a qui li havia estat concedit el grau d'estratarca per haver liderat la revolta que desembocà en la deposició del rei Otó I el 23 d'octubre del 1862, morí abans de poder-lo rebre.
A l'exèrcit grec, el grau d'estratarca, equivalent a mariscal de camp o general de l'exèrcit, durant la monarquia fou inicialment assignat al rei Constantí I pel seu comandament a les Guerres Balcàniques. Després de la seva mort (1923), el grau fou recuperat el 1939 per al rei Jordi II i els seus successors fins a l'abolició de la monarquia el 1974. L'únic oficial distingit amb el grau fou el general Aléxandros Papagos el 28 d'octubre del 1949 com a reconeixement pels seus serveis durant la invasió italiana de Grècia en el transcurs de la Segona Guerra Mundial i la posterior guerra civil grega.
A les forces armades gregues en època monàrquica, graus anàlegs al d'estratarca han estat els d'arquipterarca a les Forces Aèries i arquinavarc a la marina, títols que tan sols foren concedits als reis grecs i que són comparables, respectivament, a mariscal de l'aire i almirall de la flota.
| Codi OTAN | OF-10 |
| | Στρατάρχης Stratarkhis |

## Referències

* 1 2 Kajdan, 1991, p. 1.962.
* 1 2 Παγκόσμιο Βιογραφικό Λεξικό (Pangósmio Biografikó Lexikó) (en grec). III. Atenes: Ekdotikí Athenon, 1990.
* ↑ El distintiu de l'esquerra porta el monograma del rei Pau

## Bibliografia

* Kajdan, Aleksandr Petróvitx. The Oxford Dictionary of Byzantium (en anglès). Nova York i Oxford: Oxford University Press, 1991. ISBN 0-19-504652-8.